text: Succes for fjernvarme 
  11 februar 2016 kl. 15.08
  De 1.500 forbrugere i Løgumkloster Fjernvarme er godt tilfredse. Det har de god grund til for varmeregningen bliver mindre og mindre. 
  Gert Johannsen er en af de 1.500 beboere, der er tilknyttet Løgumkloster Fjernvarme.
  - Jeg er vældig godt tilfreds, siger han og bladrer i sine regninger.
  Det har han da også god grund til, for prisen er gået ned med 17 procent siden man gave værket en på den grønne hat. Nu er der investeret i blandt andet varmepumpe, biomasseanlæg og ikke mindst solfangeranlæg. Ideen er, at værket forsøger at gøre sig så uafhængig af markedets priser og at man hele tiden kan udnytte den billigst mulige energikilde.
  Driftschef Peter Gjelstrup Andersen er ganske godt tilfreds med resultatet. Nu håber han og bestyrelsen på, at de snart kan udbygge solfangeranlægget med 35.000 kvm, så der er yderligere besparelser at hente her.
  Direktør i brancheorganisationen Dansk Fjernvarme, Kim Mortensen, er imponeret over værket i Løgumkloster og siger til TV SYD.
  - Fjernvarmeværket er på vej op i superligaen. I det hele taget er Sydjylland jo nærmest "verdensmestre" i at bygge solfangeranlæg, så forbrugerne kan få billig grøn elektrcitet.
  